
R E F E R A T
privind alocarea unei contribuţii financiare de la bugetul local către Mitropolia Banatului - Arhiepiscopia Ortodoxă Română a Timişoarei, pentru  finalizarea  unor lucrări la 

 Catedrala Mitropolitană din Timişoara
           Prin adresa nr. SC2012-022178/ 18.09.2012 Mitropolia Banatului - Arhiepiscopia Ortodoxă Română a Timişoarei a solicitat Municipiului Timisoara finantare pentru efectuarea unor lucrari de reparatii si reabilitare la Catedrala Mitropolitană din Timisoara.
           Pentru executia lucrarilor, a fost întocmită documentaţia tehnică de către o firma de specialitate, care cuprinde Raport de expertiza tehnica preliminara, Memoriu general, respectiv Devizul general privind cheltuielile necesare realizarii lucrarilor. Valoarea totala estimata a devizului obiectivului mentionat  a insumat 484.317 lei. Odata cu efectuarea lucrarilor, devizul de lucrari a fost recalculat insumad valoarea de 585.000 lei, suma rezultata din costul pentru lucrarile suplimentare descoperite pe durata executiei.
        Mentionam ca, în conformitate cu prevederile art. 3 alin. 3 din OG. nr 82/2001 privind stabilirea unor forme de sprijin financiar pentru unităţile de cult aparţinând cultelor religioase cunoscute din România:” De la bugetele locale se pot aloca fonduri pentru completarea fondurilor proprii, necesare pentru întreţinerea şi funcţionarea unităţilor de cult fără venituri sau cu venituri reduse, pentru construirea şi repararea lăcaşurilor de cult şi pentru conservarea şi întreţinerea bunurilor de patrimoniu aparţinând cultelor, precum şi pentru activităţile de asistenţă socială susţinute de acestea.”

            Prin HCLMT nr. 186/02.11.2012 s-a alocat suma de 200.000 lei, pentru executia unei cote din lucrarile necesare.
            Având în vedere  valoarea devizului de lucrări, Mitropolia Banatului - Arhiepiscopia Ortodoxă Română a Timişoarei a solicitat Comisiei pentru cultura, ştiinţă, învăţământ, sănătate, protecţie socială, turism, ecologie, sport si culte, din cadrul Consiliului Local al Municipiului Timisoara , acordarea unei contribuţii  financiare pe anul 2013, în vederea finalizării lucrărilor de  la Catedrala Mitropolitană din Timişoara.
            Avand in vedere ca la rectificarea de buget aprobata prin HCLMT nr. 593/21.11.2013, urmare amendamentului propus de dl. Consilier local Radu Ţoancă, s-a alocat suplimentar suma de 200.000 lei pentru Mitropolia Banatului, in vederea finalizarii  unor lucrări  la  Catedrala Mitropolitană, propunem alocarea sumei de 200.000 lei de la bugetul local, pentru acest proiect, din subcap.67.02.50 "Alte servicii în domeniile culturii, recreerii şi religiei ".
            Suma alocată va fi utilizată pentru finalizarea lucrărilor de constructii pentru reparatii si restaurare, conform documentatiei tehnice a beneficiarului, care are la bază devizul general anexat. Justificarea şi decontarea cheltuielilor ocazionate de realizarea acestor lucrări se vor face numai pe baza de acte doveditoare, conform legii.
            Drept pentru care propunem comisiilor de specialitate din Consiliul Local proiectul de hotarare anexat.

